บลจ.ธนชาต เปิดดาวน์โหลดหนังสือรับรองซื้อ LTF/RMF ผ่านออนไลน์
บลจ.ธนชาต เปิดบริการดาวน์โหลดหนังสือรับรองการซื้อ LTF/RMF ปี 60 ธนชาตฟันด์ออนไลน์ได้แล้ว
17 ม.ค. 2561

นายบุญชัย เกียรติธนาวิทย์ กรรมการผู้จัดการ บริษัทหลักทรัพย์จัดการกองทุน ธนชาต จำกัด หรือ บลจ.ธนชาต เปิดเผยว่า บลจ.ธนชาต ได้เปิดให้บริการดาวน์โหลดหนังสือรับรองการซื้อกองทุน LTF/RMF ผ่านเว็บไซต์ www.thanachartfund.com ซึ่งเป็นบริการพิเศษสำหรับผู้ลงทุนที่เป็นสมาชิกธนชาตฟันด์ออนไลน์ เพื่อเป็นการอำนวยความสะดวกแก่ลูกค้าที่ต้องการเอกสารสำหรับการยื่นเพื่อรับสิทธิลดหย่อนภาษีตั้งแต่ต้นปี และยังเป็นการลดปัญหาจากกรณีที่ไม่ได้รับเอกสารทางไปรษณีย์ด้วย
“สำหรับวิธีการดาวน์โหลดเอกสาร ผู้ลงทุนที่เป็นสมาชิกธนชาตฟันด์ออนไลน์ สามารถทำได้ง่ายๆ เพียงเข้าระบบล็อกอิน กดเลือก “ขอหนังสือรับรองการซื้อ LTF / RMF ปี 2560″ โดยผู้ลงทุนสามารถเลือกพิมพ์ หนังสือรับรองดังกล่าวเพื่อนำไปยื่นภาษีด้วยตนเองหรือดาวน์โหลดเป็นไฟล์ PDF เพื่อนำไปยื่นภาษีในเว็บไซต์ของกรมสรรพากรได้ทันที”
ทั้งนี้ แม้ว่า บลจ.ธนชาต จะให้บริการดาวน์โหลดหนังสือรับรองการซื้อกองทุน LTF/RMF ผ่าน ธนชาตฟันด์ออนไลน์แล้ว บริษัทก็ยังจัดส่งหนังสือรับรองการซื้อกองทุน LTF/RMF ผ่านทางไปรษณีย์เช่นกัน ซึ่งบริษัทได้ทำการทยอยจัดส่ง และคาดว่าจะจัดส่งเอกสารถึงลูกค้าภายในสิ้นเดือนมกราคมนี้